**Osnovna šola**

**DRAVLJE**

**P R A V I L A**

**Š O L S K E P R E H R A N E**

**V Ljubljani, februar 2018**

Kazalo vsebine

[1. UVODNE DOLOČBE 1-3](#_Toc506533298)

[2. ORGANIZACIJA ŠOLSKE PREHRANE 2-3](#_Toc506533299)

[2.1. Vrsta šolske prehrane 2-3](#_Toc506533300)

[2.2. Organizacija prehrane 2-3](#_Toc506533301)

[2.3. Skupina za prehrano 2-4](#_Toc506533302)

[3. SEZNANITEV UČENCEV IN STARŠEV 3-4](#_Toc506533303)

[3.1. Čas in vsebina seznanitve 3-4](#_Toc506533304)

[3.2. Način seznanitve 3-4](#_Toc506533305)

[4. PRIJAVA, PREKLIC PRIJAVE IN ODJAVA POSAMEZNEGA OBROKA 4-5](#_Toc506533306)

[4.1. Prijava na šolsko prehrano 4-5](#_Toc506533307)

[4.2. Preklic prijave na šolsko prehrano 4-5](#_Toc506533308)

[4.3. Odjava in prijava posameznega dnevnega obroka šolske prehrane 4-5](#_Toc506533309)

[4.4. Plačilo nepravočasno odjavljenega obroka 4-6](#_Toc506533310)

[5. RAVNANJE Z NEPREVZETIMI OBROKI 5-6](#_Toc506533311)

[6. EVIDENENCA PREHRANE 6-6](#_Toc506533312)

[6.1. Evidenca šolske prehrane 6-6](#_Toc506533313)

[6.2. Digitalno potrdilo 6-7](#_Toc506533314)

[6.3. Posredovaje podatkov 6-7](#_Toc506533315)

[6.4. Obdelava podatkov 6-7](#_Toc506533316)

[6.5. Zahtevek za povrnitev sredstev 6-7](#_Toc506533317)

[6.6. Varstvo in hranjenje podatkov 6-7](#_Toc506533318)

[7. NADZOR NAD KORIŠČENJEM OBROKOV IN PLAČILI 7-8](#_Toc506533319)

[7.1. Nadzor nad koriščenjem obrokov 7-8](#_Toc506533320)

[7.2. Plačilo šolske prehrane 7-8](#_Toc506533321)

[7.3. Tržna cena zajtrka, kosila in popoldanske malice 7-8](#_Toc506533322)

[7.4. Znižanje stroškov obrokov učencem 7-8](#_Toc506533323)

[7.5. Nadzor nad plačili 7-9](#_Toc506533324)

[7.6. Plačevanje šolske prehrane 7-9](#_Toc506533325)

[7.7. Ukrepi zaradi neplačevanja 7-9](#_Toc506533326)

[8. DRUGI UPORABNIKI ŠOLSKE PREHRANE 8-9](#_Toc506533327)

[8.1. Uporabniki šolske prehrane (v nadaljevanju: drugi uporabniki). 8-9](#_Toc506533328)

[8.2. Cena prehrane in plačila 8-10](#_Toc506533329)

[9. SPREMLJANJE IN NADZOR 9-10](#_Toc506533330)

[10. ZAKLJUČNE DOLOČBE 10-10](#_Toc506533331)

Na osnovi določil 6. in 28. člena Zakona o šolski prehrani (Ur. l. RS, št. 3/13) je svet Osnovne šole Dravlje dne, 26.02.2018 sprejel

**PRAVILA ŠOLSKE PREHRANE**

# UVODNE DOLOČBE

1. točka

S pravili šolske prehrane se določi natančneje:

* organizacija šolske prehrane,
* seznanitev učencev in staršev,
* prijava, preklic prijave in odjava posameznega obroka,
* ravnanje z ne prevzetimi obroki,
* evidenca prehrane,
* nadzor nad koriščenjem obrokov in plačil,
* drugi uporabniki šolske prehrane**,**
* spremljanje in nadzor.

1. točka

Šola v letnem delovnem načrtu opredeli:

* vzgojno-izobraževalne dejavnosti, povezane s prehrano,
* dejavnosti, s katerimi bo spodbujala zdravo prehranjevanje in kulturo prehranjevanja,
* prostor, določen za šolsko prehrano,
* razpored in način razdeljevanja posameznih obrokov hrane.
1. točka

Prodajni avtomati za distribucijo hrane in pijače ne smejo biti nameščeni na območju šole ter na površini, ki sodi v njen šolski prostor.

Prodajni avtomati za distribucijo toplih napitkov so lahko nameščeni:

* v zbornicah oziroma
* prostorih, ki so namenjeni izključno zaposlenim na šoli.

# ORGANIZACIJA ŠOLSKE PREHRANE

## Vrsta šolske prehrane

1. **točka**

Šola obvezno organizira:

* malico za vse učence,
* dodatno lahko zajtrk, kosilo in popoldansko malico,
* dietne obroke v okviru dodatne ponudbe v skladu s svojimi zmožnostmi.

Dietno prehrano lahko uveljavljajo starši, skrbniki in druge osebe, pri katerih živi posamezni učenec (v nadaljevanju: starši), na podlagi:

* potrdila osebnega zdravnika ali zdravnika specialista,
* na osnovi predpisanega jedilnika s strani stroke.

Za vsako šolsko leto ali spremembo zdravja učenca morajo starši predložiti novo zdravniško potrdilo.

Šola lahko organizira tudi druge oblike šolske prehrane v okviru možnosti in v dogovoru s starši tako, da se učencu zagotovi prehrana v okviru cene prehrane in količine obroka.

## Organizacija prehrane

1. točka

Šolsko prehrano ima šola organizirano tako, da sama:

* nabavlja živila,
* pripravlja in razdeljuje obroke in
* vodi ustrezne evidence.

Poleg organizacije šolske prehrane šola izvaja tudi vzgojno-izobraževalne dejavnosti, ki so povezane s prehrano.

## Skupina za prehrano

1. **točka**

Ravnatelj lahko imenuje petčlansko skupino za prehrano, ki jo sestavljajo:

* organizator šolske prehrane,
* vodja kuhinje,
* trije starši učencev.

Starše učencev predlaga Svet staršev. Skupina za prehrano je imenovana za mandat štirih let.

1. **točka**

Članu lahko preneha mandat:

* na lastno željo,
* če mu preneha status delavca šole,
* če učencu, katerega starš je član, preneha status učenca.

Ko preneha mandat članu komisije, ravnatelj imenuje nadomestnega člana za čas preostalega mandata.

1. **točka**

Skupina za prehrano:

* daje mnenja in predloge pri organizaciji šolske prehrane,
* pripravi vzorce obrazcev za preverjanje stopnje zadovoljstva učencev s šolsko prehrano,
* obravnava predloge in pripombe učencev oziroma staršev,
* vsaj enkrat med šolskim letom preverja stopnjo zadovoljstva učencev in staršev s šolsko prehrano,
* izvaja dejavnosti, s katerimi spodbuja kulturo prehranjevanja,
* druge dogovorjene naloge.

# SEZNANITEV UČENCEV IN STARŠEV

## Čas in vsebina seznanitve

1. točka

Šola seznanja starše in učence z organizacijo šolske prehrane na način, ki jim zagotavlja razumljivost, pravočasnost ter dostopnost do informacij.

1. točka

Najkasneje do začetka šolskega leta šola seznani učence in starše:

* z organizacijo šolske prehrane,
* s pravili šolske prehrane,
* z njihovimi obveznostmi,
* s subvencioniranjem malice oziroma kosila ter z načinom uveljavljanja subvencije in
* z drugimi informacijami v zvezi s šolsko prehrano.

Šola mora obvezno obvestiti starše o vsakokratni spremembi cene:

* malice, ki jo določi minister, pristojen za izobraževanje (v nadaljnjem besedilu: minister),
* zajtrka, kosila in popoldanske malice in drugih oblik prehrane, ki jo določi svet šole.

## Način seznanitve

1. **točka**

Šola seznani starše z vsebino zgornje točke:

* na roditeljskih sestankih,
* z objavo jedilnika na oglasni deski,
* s pisnimi obvestili,
* na spletni strani,
* preko publikacije.

Razredniki seznanijo učence šole z organizacijo šolske prehrane na razrednih urah, urah šolske skupnosti, z obvestili na oglasni deski in preko spletne strani.

# PRIJAVA, PREKLIC PRIJAVE IN ODJAVA POSAMEZNEGA OBROKA

## Prijava na šolsko prehrano

1. **točka**

Starši, skrbniki in druge osebe, pri katerih so posamezni učenci (v nadaljnjem besedilu: starši), šoli oddajo prijavo za šolsko prehrano:

* praviloma v mesecu juniju za prihodnje šolsko leto,
* lahko tudi kadarkoli med šolskim letom.

Prijava na šolsko prehrano se vloži na obrazcu, ki ga predpiše minister. Prijava se hrani do konca šolskega leta, za katero je bila oddana.

S podpisom prijave nastopi dolžnost podpisnika prijave, da bo:

* spoštoval pravila šolske prehrane,
* pravočasno odjavil posamezni obrok, skladno s pravili šolske prehrane,
* šoli plačal prevzete obroke,
* šoli plačal nepravočasno odjavljene obroke.

Šola lahko sklene s starši pogodbo o zagotavljanju šolske prehrane, v kateri so opredeljene medsebojne pravice in obveznosti.

## Preklic prijave na šolsko prehrano

1. točka

Starši, skrbniki in druge osebe, pri katerih so posamezni učenci (v nadaljnjem besedilu: starši), lahko prekličejo prijavo na šolsko prehrano kadarkoli. Starši lahko za stalno odjavijo vse ali posamezne obroke šolske prehrane do zadnjega delovnega dne v tekočem mesecu, če izpolnijo obrazec »PREKLIC PRIJAVE NA ŠOLSKO PREHRANO«.

Preklic in odjava velja s prvim delovnim dnem v mesecu po prejemu preklica oziroma odjave.

Obrazec za preklic na šolsko prehrano se hrani do konca šolskega leta.

1. točka

Izpolnjen in podpisan obrazec za prijavo ali preklic šolske prehrane lahko starši oddajo pri:

* organizatorju šolske prehrane,
* v tajništvu šole.

Obrazce za prijavo in preklic šolske prehrane dobijo starši v tajništvu in na spletni strani šole

## Odjava in prijava posameznega dnevnega obroka šolske prehrane

1. **točka**

Starši, skrbniki in druge osebe, pri katerih so posamezni učenci v oskrbi, lahko odjavijo ali prijavijo posamezni obrok šolske prehrane.

Posamezni obrok šolske prehrane odjavijo ali prijavijo:

* osebno: v tajništvu šole
* po e-pošti: tajnistvo-os.dravlje@guest.arnes.si.
* po telefonu na številko: 01 5073 616

Posamezni dnevni obrok je pravočasno odjavljen, če se ga odjavi:

* vsaj en delovni dan pred odsotnostjo učenca, in sicer do 8. ure.

V primeru bolezni oziroma izrednih okoliščin se smatra, da je posamezni obrok šolske prehrane pravočasno odjavljen, če se odjavi isti delovni dan, in sicer do 8.00 ure.

Šola odjavi posamezni obrok šolske prehrane za učenca, ki je odsoten od pouka zaradi sodelovanja pri:

* športnih,
* kulturnih in
* drugih tekmovanjih ter srečanjih, na katerih sodeluje v imenu šole,
* šoli v naravi,
* dnevih dejavnosti.

Učencu, ki je odjavil šolsko prehrano zaradi odsotnosti, bo ponovno zagotovljen posamezni obrok šolske prehrane, če:

* starši ali
* učenec

še isti dan pred začetkom pouka obvestijo tajništvo o njegovi prisotnosti pri pouku.

## Plačilo nepravočasno odjavljenega obroka

1. točka

Če starši oziroma učenec niso pravočasno odjavili posameznega obroka skladno s temi pravili, plačajo šoli polno ceno nepravočasno odjavljenih obrokov.

Enako velja za učence, ki so pridobili pravico do brezplačne (subvencionirane) prehrane.

Odjavljeni obroki prehrane se obračunajo naslednji mesec.

# RAVNANJE Z NEPREVZETIMI OBROKI

1. **točka**

Obroke šolske prehrane, ki niso bili pravočasno odjavljeni ali jih učenci v predvidenem času niso prevzeli, šola brezplačno razdeli drugim učencem.

# EVIDENENCA PREHRANE

## Evidenca šolske prehrane

1. **točka**

Šola vodi evidenco prijavljenih na šolsko prehrano, ki obsega:

* ime in priimek ter naslov,
* EMŠO,
* naziv šole, razred in oddelek izobraževalnega programa,
* ime in priimek ter naslov staršev,
* vrsto obrokov šolske prehrane, na katere je prijavljen,
* število in datum prevzetih in odjavljenih obrokov.

Iz centralne evidence udeležencev vzgoje in izobraževanja, ki jo vodi ministrstvo, pristojno za izobraževanje, šola pridobi:

* številko odločbe, s katero je bilo odločeno o upravičenosti do dodatne subvencije za malico oziroma subvencije za kosilo,
* datum nastopa pravice do dodatne subvencije za malico oziroma subvencije za kosilo in obdobje upravičenosti.

Do osebnih podatkov iz prvega in drugega odstavka te točke lahko dostopajo delavci šole, ki opravljajo dela in naloge na področju šolske prehrane in imajo pooblastilo od ravnatelja šole.

1. točka

Šola vodi tudi evidenco podatkov o številu:

* prijav za posamezen obrok,
* odjav za posamezen obrok,
* prevzetih obrokov,
* neprevzetih obrokov,
* odjavljenih subvencioniranih obrokov,
* nepravočasno odjavljenih subvencioniranih obrokov za prvi dan odsotnosti zaradi bolezni oziroma izrednih okoliščin.

Evidenco vodijo osebe, ki jih za to določi ravnatelj.

## Digitalno potrdilo

1. točka

Dostop do Centralne zbirke podatkov je za šolo mogoč samo z digitalnim potrdilom SIGOV.CA ali SIGEN.CA in ga uporablja izključno fizična oseba, ki ji je digitalno potrdilo izdano (v nadaljnjem besedilu: imetnik digitalnega potrdila).

Imetnik digitalnega potrdila:

* ne posoja digitalnega potrdila tretjim osebam,
* lastnega digitalnega potrdila ne uporablja za pridobivanje podatkov namesto tretjih oseb, tudi če ima tretja oseba istovrstne pravice dostopa, kot jih ima imetnik digitalnega potrdila in
* ga ne uporablja skupinsko.

## Posredovaje podatkov

1. točka

Šola lahko za evidentiranje prevzema obrokov posreduje ime in priimek prijavljenih učencev:

1. drugemu vzgojno-izobraževalnemu zavodu oziroma
2. zunanjemu izvajalcu za evidentiranje prevzema obrokov.

## Obdelava podatkov

1. točka

Šola obdeluje podatke iz svoje evidence za namen:

* izvajanja Zakona o šolski prehrani in
* zaračunavanja plačila za šolsko prehrano staršem.

Pri izdelavi statističnih analiz se smejo podatki uporabljati tako, da identiteta učencev in staršev ni razvidna.

Šola enkrat letno sporoči ministrstvu statistične in analitične podatke o šolski prehrani.

## Zahtevek za povrnitev sredstev

1. točka

Šola posredujejo ministrstvu, pristojnemu za izobraževanje, najkasneje do desetega dne v mesecu (za pretekli mesec) zbirne podatke iz evidenc v obliki zahtevka za izplačilo sredstev.

Zahtevek mora glede na upravičenost do subvencije za malico oziroma subvencije za kosilo vsebovati število:

* prijavljenih učencev,
* prevzetih subvencioniranih obrokov,
* odjavljenih subvencioniranih obrokov,
* nepravočasno odjavljenih subvencioniranih obrokov za prvi dan odsotnosti zaradi bolezni oziroma izrednih okoliščin.

## Varstvo in hranjenje podatkov

1. točka

Podatki iz evidence se varujejo v skladu z zakonom, ki ureja varstvo osebnih podatkov.

Podatki v evidenci prijavljenih na šolsko prehrano se hranijo pet let od zaključka vsakega šolskega leta, v katerem je učenec upravičen do šolske prehrane. Po preteku roka se dokumentacija komisijsko uniči.

# NADZOR NAD KORIŠČENJEM OBROKOV IN PLAČILI

1. točka

Za nadzor dnevnih obrokov šolske prehrane (prijave in odjave) ravnatelj, v sodelovanju z organizatorjem šolske prehrane, zadolži in pooblasti posamezne delavce šole.

## Nadzor nad koriščenjem obrokov

1. **točka**

**Tajnica** mora vsak dan posredovati vodji kuhinje ali organizatorju šolske prehrane podatke o morebitnih odjavah in prijavah posameznih obrokov, in sicer:

* priimek in ime učenca ter razred, ki ga obiskuje,
* dan odjave posameznega obroka in
* dan prijave posameznega obroka.

**Učitelji** so dolžni vsak dan redno evidentirati stanje prisotnosti/ odsotnosti pri pouku.

**Organizator šolske prehrane** nadzira invodi dnevno evidenco prijav in odjav na šolsko prehrano. Za pretekli mesec mora do 8. v mesecu posredovati naslednje podatke v računovodstvo:

* število prijavljenih učencev,
* število prevzetih subvencioniranih obrokov,
* število odjavljenih subvencioniranih obrokov,
* število nepravočasno odjavljenih subvencioniranih obrokov za prvi dan odsotnosti zaradi bolezni oziroma izrednih okoliščin.

**Šolska svetovalna služba** skrbi predvsem za:

* informiranje staršev in učencev o možnosti subvencij šolske prehrane.

## Plačilo šolske prehrane

1. **točka**

Učenec oziroma starši šoli plačajo šolsko prehrano.

Ceno malice določi s sklepom minister, pristojen za izobraževanje, praviloma pred začetkom vsakega šolskega leta.

Cena subvencioniranega kosila je enaka ceni kosila.

## Tržna cena zajtrka, kosila in popoldanske malice

1. **točka**

Tržno ceno obrokov šolske prehrane (zajtrk, kosilo, popoldanska malica) določi šola s cenikom, ki ga sprejme svet šole.

**Tržna cena obrokov šolske prehrane vključuje stroške:**

* **nabavljene hrane,**
* **uporabljene energije za pripravo,**
* **dela, prispevkov in dajatev,**
* **amortizacije delovnih sredstev in pripomočkov ter druge stroške, povezane z nabavo, pripravo, dostavo in evidenco šolske prehrane.**

Osnovni šoli so zagotovljena sredstva za plače in davke ter druge osebne prejemke za:

* organizatorja šolske prehrane in
* kuharja za pripravo obveznih malic,

sistemizirana na osnovi Pravilnika o normativih in standardih za izvajanje programa osnovne šole.

## Znižanje stroškov obrokov učencem

1. **točka**

Prispevek učencev za šolsko prehrano se lahko zniža, če šola za ta namen pridobi dodatna sredstva:

* ki jih prispevajo občine,
* iz donacij,
* iz prispevkov sponzorjev,
* iz sredstev šolskega sklada in
* iz drugih sredstev.

## Nadzor nad plačili

1. točka

Za nadzor nad plačili šolske prehrane zadolži ravnatelj delavca, ki pripravlja:

* mesečne obračune,
* izstavlja račune za šolsko prehrano ter
* pripravlja izterjavo dolgov od neplačnikov.

## Plačevanje šolske prehrane

1. **točka**

Uporabniki so dolžni plačevati šolsko prehrano v rokih, navedenih na položnicah oziroma obvestilih.

Šolsko prehrano starši učenca plačujejo na račun šole.

## Ukrepi zaradi neplačevanja

1. **točka**

V kolikor starši niso plačali stroškov za šolsko prehrano do roka zapadlosti računa, se učencu lahko začasno ustavi prejemanje šolske prehrane do plačila zaostalih obveznosti.

Pred tem se:

* vroči staršem obvestilo in opomin,
* ugotovi plačilna sposobnost staršev,
* ugotovijo drugi razlogi za neplačevanje.

Za upravičence subvencionirane šolske prehrane se predhodno pridobi mnenje pristojnega centra za socialno delo.

1. točka

Dvakrat letno (predvidoma januarja in avgusta) šola za  dolžnike, ki niso plačali šolske prehrane niti po treh opominih, sproži postopek plačila na sodišču.

Za reševanje morebitnih nesporazumov pri obračunavanju števila in višine plačila sta pristojna:

* organizator šolske prehrane,
* računovodja.

# DRUGI UPORABNIKI ŠOLSKE PREHRANE

## Uporabniki šolske prehrane (v nadaljevanju: drugi uporabniki).

1. **točka**

Pravila šolske prehrane veljajo tudi za:

* delavce šole,
* delavce drugih šol, ki dopolnjujejo delovno obvezo,
* študente na obvezni praksi,
* upokojene delavce šole in
* zunanje naročnike.
1. **točka**

Drugi uporabniki šolske prehrane lahko sklenejo neposredno pogodbo za koriščenje posameznih obrokov šolske prehrane.

Upokojenci šole in zunanji naročniki lahko sklenejo mesečno ali letno pogodbo samo za kosila.

Drugi uporabniki lahko koristijo usluge v šolski jedilnici ali pa odnesejo naročeni obrok v primerni embalaži domov.

## Cena prehrane in plačila

1. **točka**

**Cena šolske prehrane za druge uporabnike je ekonomska cena, ki jo določi svet šole. Stroške za šolsko prehrano poravnajo:**

* **z nakazilom na račun šole ali**
* **odtegljajem od plače, če so zaposleni v šoli.**

S pogodbo se opredelijo postopki v zvezi z neplačevanjem oziroma ne poravnavanjem stroškov za šolsko prehrano.

# SPREMLJANJE IN NADZOR

1. točka

Spremljanje in nadzor živil v vseh procesih priprave šolske prehrane se izvaja po načelih HACCP sistema, ki zagotavlja pripravo varnih obrokov, uradni nadzor nad kvaliteto in količino prehrane.

1. točka

**Notranje spremljanje**

Šola med šolskim letom vsaj enkrat preveri stopnjo zadovoljstva učencev in staršev o:

* šolski prehrani in
* dejavnostih, s katerimi šola spodbuja zdravo prehranjevanje in kulturo prehranjevanja.
1. točka

**Strokovno spremljanje**

Strokovno spremljanje izvaja javni zdravstveni zavod, ki opravlja dejavnost javnega zdravja, v skladu s predpisi, ki urejajo dejavnost javnega zdravja.

**Zunanji nadzor**

Glede organizacije in opravljanja dejavnosti šolske prehrane izvaja nadzor Inšpektorat Republike Slovenije za šolstvo in šport.

V okviru svojih pristojnosti pa nadzor izvajajo tudi drugi inšpekcijski organi ministrstev:

* proračunska inšpekcija glede poslovanja in namenske porabe sredstev,
* informacijski pooblaščenec glede izvajanja določb tega zakona, ki se nanašajo na varovanje osebnih podatkov.

# ZAKLJUČNE DOLOČBE

1. **točka**

Predlog pravil šolske prehrane je obravnaval svet staršev dne 12.2.2018, učiteljski zbor dne 15.2.2018 ter učenci pri razrednih urah.

Spremembe in dopolnitve teh pravil se dopolnijo in sprejemajo po enakem postopku, kot so bila sprejeta ta pravila.

Z dnem sprejetja teh pravil prenehajo veljati Pravila šolske prehrane, sprejeta dne 18.3.2013, razen pooblastila za dostop do podatkov in postopkov, ki niso v neskladju z novimi pravili.

1. **točka**

Ta Pravila pričnejo veljati naslednji dan po objavi na oglasni deski in se uporabljajo od 01. 03. 2018 dalje.

Številka: 900-1/2017-2

V Ljubljani: 26.02.2018

Predsednik sveta šole

 Mag. Danilo Dominc l. r.